《联句赠贞烈全民》
明代·陈爵

身任纲常重，名争日月明。令仪堪世范，淑德自天成。

赵郑应连璧，萧苏乃抗衡。居常夫内助，遇变女中英。

时难间关苦，躬危慷慨增。矢心生不辱，完节死非轻。

群丑惊心溃，三军怒气腾。精灵孚帝祐，雠恨洗霜清。

野老哀同泪，词人叹共声。郡侯章照耀，邑史传丹青。

风教须闻疏，天书尚早旌。闾阎誇故事，濒海挹馀馨。

舆论千年在，民彝一念生。联诗敦薄俗，忠信讵无称。

作者简介：陈爵，字良贵，福建南靖县人。明朝官吏。曾祖父陈纯仁。祖父陈锳，曾任训导。父亲陈肃。福建乡试第六十二名。天顺元年（1457年），参加丁丑科会试，得贡士第一百七十四名。殿试登进士第三甲第一百五十名。天顺四年（1460年）授揭阳令。任间劝农桑、兴教育，值岁饥，则多方设法赈灾。有海寇倡乱，“各据要害，割掠乡村，爵亲诣贼舟，谕以祸福，贼稍退。然凶势炽甚，民心震 怖”，很多人都想逃出城外，陈爵下令不准离城，并日夜筑城池。后海寇围城，身先士卒，坚持近一月，海寇败去。以功升为六品。